Meenutame Teile mõnda punkti Nabala-Tuhala kronoloogiast:  1986.-1988. - toimusid otsingulis-hinnangulised tööd  Harju rajoonis Nabala küla piirkonnas -selle alusel on kinnitatud 90,5% Nabala varudest 10. märtsil 2011 ehitusmaavarade arengukavasse aastani 2020.  2004 juunist - augustini said 3 kaevandajat loa lubjakivi kaevandamist ettevalmistavate geoloogiliste uuringute alustamiseks 7 mäeeraldisel Nabala karstialal.  2005 sügis: loodi Harju- ja Raplamaa neljas omavalitsuses asuva 16 küla poolt Nabala Keskkonnakaitse Ühing , et esindada kohalike elanike ja kohalike omavalitsuste ühishuvi. Tänaseks on  Nabala ühinguga liitunud veel mitmeid piirkonna kodanikuühendusi.  2006-2010: kodanikualgatuse korras valmistati mitmeid trükiseid, filmi- ja audioteoseid, peeti konverentse ja rahvakoosolekuid. Eesti Vabariigi president Toomas Hendrik Ilves võttis osa 19.01.1997 Nabala KÜ kaaskorraldatud konverentsist "Põlev kivi! Kas kaevandame rikkust või auku?". Tuntud muusikute esituses kanti ette 2010. aastal aastamuusiku tiitli pälvinud Urmas Sisaski "Nõiakaevu loits". Koguti üle 62 500 allkirja Nabala karstiala ja  Tuhala Nõiakaevu toetuseks.  2010 mai: peaminister Ansip lubas vastuses nelja omavalitsuse juhile ja pöördumisega Eesti Päevalehes: "Kinnitan teile, et seni, kuni mina olen peaminister, Nabala karstiala ei kahjustata,"    https://dhs.riigikantselei.ee/avalikteave.nsf/documents/NT000DBDCA?open  EPL: http://www.epl.ee/artikkel/577069  2011 9. jaanuar:  Reformierakond avalikustas oma valimisprogrammi keskkonnapeatüki, kus lubas: "Tagame Nabala karstiala ja Tuhala Nõiakaevu säilimise". Sama loosungit kasutasid kõik Nabala-Tuhala rindel seni võidelnud reformierakondlastest endised ja praegused vallajuhid.  2011 6. märts: Reformierakond võitis valimised. Peaminister kogus Harju- ja Raplamaal 18 967 häält.  2011 10. märts: Valitsus kinnitas Reformierakonna eestvedamisel ehitusmaavarade arengukava aastani 2020, milles sisalduvad ka Nabala varud üle  555 milj.m3.